title: Padomes Lēmums (2001. gada 6. decembris), par Eiropola pilnvaru attiecināšanu arī uz nopietniem starptautiskās noziedzības veidiem, kas minēti Eiropola Konvencijas pielikumā (2001/C 362/01)

text:
Svarīgs juridisks paziņojums

|

32001D1218(01)

Oficiālais Vēstnesis C 362 , 18/12/2001 Lpp. 0001 - 0001

		Padomes Lēmums(2001. gada 6. decembris)par Eiropola pilnvaru attiecināšanu arī uz nopietniem starptautiskās noziedzības veidiem, kas minēti Eiropola Konvencijas pielikumā(2001/C 362/01)EIROPAS SAVIENĪBAS PADOME,ņemot vērā Konvenciju par Eiropas Policijas biroja izveidi (Eiropola Konvenciju) [1], un jo īpaši tās 2. panta 2. punktu,ņemot vērā Beļģijas Karalistes un Zviedrijas Karalistes iniciatīvu [2],ņemot vērā Eiropas Parlamenta atzinumu [3],ņemot vērā Eiropola Vadības padomes veiktos sagatavošanās darbus attiecībā uz šo jautājumu, jo īpaši attiecībā uz Eiropola budžeta un personāla saistībām,tā kā:(1) Eiropas Savienības mērķi ir nodrošināt iedzīvotājiem augsta līmeņa aizsardzību brīvības, drošības un tiesiskuma telpā, izstrādājot kopīgu dalībvalstu rīcību policijas sadarbības jomā.(2) Eiropola Konvencijā paredzētās sadarbības efektivitāte uzlabotos, ja Eiropols konkrētās prioritārās jomās varētu pildīt savus uzdevumus attiecībā uz visiem starptautiskās organizētās noziedzības aspektiem, kas minēti Eiropola Konvencijas pielikumā.(3) Prioritārās jomas jānosaka, pamatojoties uz pastāvīgu datu apkopošanu par noziegumu tendencēm dalībvalstu teritorijās.(4) Šis lēmums neierobežo attiecīgās Komisijas un Eiropas Centrālās bankas funkcijas,IR PIEŅĒMUSI ŠO LĒMUMU.1. pantsAr šo Eiropolam uzdod nodarboties ar nopietniem starptautiskās noziedzības veidiem, kas minēti Eiropola Konvencijas pielikumā.2. pants1. Padome pēc Eiropola Vadības padomes priekšlikuma ar vienprātīgu lēmumu nosaka, kuri nopietnie starptautiskās noziedzības veidi ir prioritāri.2. Direktors regulāri informē Eiropola Vadības padomi par šo prioritāšu īstenošanu.3. Eiropola Konvencijas 28. panta 10. punkta pirmās daļā 1. punktā minētajā vispārīgajā ziņojumā par Eiropola darbībām izdara skaidru atsauci uz šīm prioritātēm un atspoguļo tās un to īstenošanu.3. pants1. Šis lēmums stājas spēkā 2002. gada 1. janvārī.2. No 2002. gada 1. janvāra atceļ Padomes Lēmumu (1999. gada 29. aprīlis) par Eiropola pilnvaru attiecināšanu arī uz naudas un maksāšanas līdzekļu viltošanu [4].4. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 6. decembrīPadomes vārdā —priekšsēdētājsM. Verwilghen[1] OV C 316, 27.11.1995., 2. lpp.[2] OV C 176, 21.6.2001., 26. lpp.[3] Atzinums sniegts 2001. gada 12. novembrī, Oficiālajā Vēstnesī vēl nav publicēts.[4] OV C 149, 28.5.1999., 16. lpp.--------------------------------------------------


title: 2011/466/ES: Padomes Lēmums ( 2011. gada 19. jūlijs ) par to, lai noslēgtu Nolīgumu par civilās aviācijas drošību starp Eiropas Kopienu un Kanādu

text:
               27.7.2011

               LV

               Eiropas Savienības Oficiālais Vēstnesis

               L 195/5

         PADOMES LĒMUMS
   (2011. gada 19. jūlijs)
   par to, lai noslēgtu Nolīgumu par civilās aviācijas drošību starp Eiropas Kopienu un Kanādu
   (2011/466/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu un 207. panta 4. punkta pirmo daļu saistībā ar 218. panta 6. punkta a) apakšpunktu un 7. punktu un 218. panta 8. punkta pirmo daļu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes lēmumu, ar kuru Komisijai atļauj uzsākt sarunas, Komisija Savienības vārdā ir apspriedusi Nolīgumu par civilās aviācijas drošību starp Eiropas Kopienu un Kanādu (2) (“nolīgums”).

               (2)

               Nolīgumu Savienības vārdā parakstīja 2009. gada 6. maijā, ņemot vērā tā iespējamu noslēgšanu vēlāk atbilstīgi Padomes Lēmumam 2009/469/EK (3).

               (3)

               Pēc Lisabonas līguma stāšanās spēkā 2009. gada 1. decembrī Eiropas Savienībai būtu jāsniedz paziņojums Kanādai par to, ka Eiropas Savienība ir Eiropas Kopienas pēctece.

               (4)

               Nolīgums būtu jāapstiprina.

               (5)

               Ir jāparedz procedūras kārtība, kā Savienība var piedalīties ar nolīgumu izveidotajās kopīgajās struktūrās un kā pieņem noteiktus lēmumus, jo īpaši par grozījumiem nolīgumā un tā pielikumos, par jaunu pielikumu pievienošanu, atsevišķu pielikumu izbeigšanu, apspriešanos un domstarpību risinājumiem, kā arī par aizsargpasākumu pieņemšanu.

               (6)

               Dalībvalstīm būtu jāveic vajadzīgie pasākumi, lai nodrošinātu, ka līdz ar šā nolīguma spēkā stāšanos tiek izbeigta to divpusējo nolīgumu darbība, ko tās noslēgušas ar Kanādu par to pašu jautājumu,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā ir apstiprināts Nolīgums par civilās aviācijas drošību starp Eiropas Kopienu un Kanādu (“nolīgums”).
   Nolīguma teksts (4) ir pievienots šim lēmumam.
   2. pants
   Ar šo Padomes priekšsēdētājs tiek pilnvarots iecelt personu vai personas, kas ir tiesīgas veikt nolīguma 16. panta 1. punktā paredzēto paziņošanas procedūru un sniegt šādu paziņojumu:

      “Tā kā 2009. gada 1. decembrī stājās spēkā Lisabonas līgums, Eiropas Savienība ir aizstājusi Eiropas Kopienu un ir tās pēctece, un no minētās dienas īsteno visas Eiropas Kopienas tiesības un uzņemas visus tās pienākumus. Tādēļ atsauces uz “Eiropas Kopienu” nolīguma tekstā attiecīgā gadījumā jālasa kā atsauces uz “Eiropas Savienību”.”

   3. pants
   1.   Pušu Apvienotajā komitejā, kas izveidota saskaņā ar nolīguma 9. pantu, Savienību pārstāv Eiropas Komisija, kurai palīdz Eiropas Aviācijas drošības aģentūra, un papildina aviācijas iestādes dalībvalstu pārstāvju statusā.
   2.   Ar šā nolīguma A pielikuma 2. punktu izveidotajā Apvienotajā sertifikācijas komitejā un ar B pielikuma 4. punktu izveidotajā Apvienotajā tehniskās apkopes komitejā Savienību pārstāv Eiropas Aviācijas drošības aģentūra, kurai palīdz tās aviācijas iestādes, uz kurām tiešā veidā attiecas konkrētās tikšanās darba kārtība.
   4. pants
   1.   Komisija, apspriedusies ar Padomes norīkotu īpašo komiteju, nosaka, kāda nostāja pušu Apvienotajā komitejā jāpieņem Savienībai attiecībā uz šādiem jautājumiem:

               —

               nolīguma 9. panta 3. punktā paredzēto pušu Apvienotās komitejas iekšējo vadības procedūru pieņemšana vai grozījumi šajās procedūrās.

         2.   Komisija, apspriedusies ar 1. punktā minēto īpašo komiteju un pilnībā ņēmusi vērā tās atzinumu, var īstenot šādu rīcību:

               —

               veikt aizsargpasākumus saskaņā ar nolīguma 6. pantu,

               —

               pieprasīt apspriešanos saskaņā ar nolīguma 15. pantu,

               —

               veikt pasākumus attiecībā uz pārtraukšanu saskaņā ar nolīguma 10. pantu,

               —

               ar noteikumu, ka Komisija iesniegusi vispusīgu paredzēto izmaiņu iedarbības un iespējamības faktisko analīzi, grozīt nolīguma pielikumus saskaņā ar nolīguma 16. panta 5. punktu, ciktāl šādi grozījumi ir saderīgi ar attiecīgajiem Savienības tiesību aktiem un neprasa nekādas pārmaiņas tajos,

               —

               izbeigt atsevišķus pielikumus saskaņā ar nolīguma 16. panta 3. un 5. punktu,

               —

               īstenot jebkuru citu rīcību, kas jāveic kādai pusei, kā paredzēts nolīgumā, ņemot vērā šā panta 3. punktu un ES tiesību aktus.

         3.   Padome pēc Komisijas priekšlikuma un saskaņā ar Līguma noteikumiem ar kvalificētu balstu vairākumu pieņem lēmumu attiecībā uz citiem grozījumiem nolīgumā, uz kuriem neattiecas šā panta 2. punkts.
   5. pants
   Šis lēmums stājas spēkā tā pieņemšanas dienā.

      Briselē, 2011. gada 19. jūlijā

            Padomes vārdā –

            priekšsēdētājs

         M. SAWICKI

      (1)  2011. gada 23. jūnija piekrišana.

      (2)  OV L 153, 17.6.2009., 11. lpp.

      (3)  OV L 153, 17.6.2009., 10. lpp.

      (4)  Nolīguma teksts ir publicēts OV L 153, 17.6.2009., 11. lpp., kopā ar lēmumu par tā parakstīšanu.


title: Eiropas Parlamenta Lēmums (ES) 2016/1534 (2016. gada 28. aprīlis) par Eiropas Zāļu aģentūras 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/281

         EIROPAS PARLAMENTA LĒMUMS (ES) 2016/1534
   (2016. gada 28. aprīlis)
   par Eiropas Zāļu aģentūras 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Zāļu aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Zāļu aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0069/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (4), un jo īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0114/2016),

               1.

               sniedz Eiropas Zāļu aģentūras izpilddirektoram apstiprinājumu par Aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Zāļu aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.11.2015., 197. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2012/247/ES: Komisijas Lēmums ( 2012. gada 7. maijs ), ar ko izbeidz antidempinga procedūru attiecībā uz konkrētu Baltkrievijas izcelsmes dzelzs vai tērauda bezšuvju cauruļvadu un cauruļu, izņemot nerūsējošā tērauda bezšuvju cauruļvadus un caurules, importu

text:
               8.5.2012

               LV

               Eiropas Savienības Oficiālais Vēstnesis

               L 121/36

         KOMISIJAS LĒMUMS
   (2012. gada 7. maijs),
   ar ko izbeidz antidempinga procedūru attiecībā uz konkrētu Baltkrievijas izcelsmes dzelzs vai tērauda bezšuvju cauruļvadu un cauruļu, izņemot nerūsējošā tērauda bezšuvju cauruļvadus un caurules, importu
   (2012/247/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (turpmāk “pamatregula”), un jo īpaši tās 9. pantu,
   pēc apspriešanās ar Padomdevēju komiteju,
   tā kā:
   A.   PROCEDŪRA

               (1)

               Eiropas Komisija (turpmāk “Komisija”) 2011. gada 16. maijā saņēma sūdzību par konkrētu Baltkrievijas (turpmāk “attiecīgā valsts”) izcelsmes dzelzs vai tērauda bezšuvju cauruļvadu un cauruļu, izņemot nerūsējošā tērauda bezšuvju cauruļvadus un caurules (turpmāk “attiecīgais ražojums”), importu par dempinga cenām, kas, iespējams, rada kaitējumu.

               (2)

               Sūdzību iesniedza Eiropas Savienības Tērauda bezšuvju cauruļu ražošanas nozares aizsardzības komiteja (turpmāk “sūdzības iesniedzējs”) to ražotāju vārdā, kuri ražo nozīmīgu daļu, šajā gadījumā vairāk nekā 50 %, no kopējā konkrētu bezšuvju cauruļvadu un cauruļu ražošanas apjoma Savienībā.

               (3)

               Sūdzībā bija pirmšķietami pierādījumi tam, ka dempings pastāv un rada būtisku kaitējumu, kas tika uzskatīti par pietiekamiem, lai pamatotu antidempinga procedūras sākšanu.

               (4)

               Komisija, apspriedusies ar Padomdevēju komiteju, ar Eiropas Savienības Oficiālajā Vēstnesī publicētu paziņojumu (2) sāka antidempinga procedūru attiecībā uz konkrētu Baltkrievijas izcelsmes dzelzs vai tērauda bezšuvju cauruļvadu un cauruļu importu Savienībā.

               (5)

               Komisija nosūtīja anketas Savienības ražošanas nozarei, ražotājam eksportētājam Baltkrievijā, importētājiem un Baltkrievijas iestādēm. Ieinteresētajām personām bija dota iespēja paziņojumā par procedūras sākšanu noteiktajā termiņā rakstiski paust savu viedokli un pieprasīt uzklausīšanu.

               (6)

               Tika uzklausītas visas ieinteresētās personas, kas to lūdza un minēja konkrētus iemeslus, kāpēc tās būtu jāuzklausa.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (7)

               Sūdzības iesniedzējs 2012. gada 26. janvāra vēstulē Komisijai oficiāli atsauca savu sūdzību.

               (8)

               Ja sūdzība ir atsaukta, procedūru saskaņā ar pamatregulas 9. panta 1. punktu var izbeigt, ja vien šāda izbeigšana nav pretrunā Savienības interesēm.

               (9)

               Komisija uzskatīja, ka šī procedūra būtu jāizbeidz, jo izmeklēšanā netika atklāti apsvērumi, kas liecinātu, ka šāda izbeigšana nav Savienības interesēs. Par to attiecīgi tika informētas ieinteresētās personas, un tām bija dota iespēja izteikt piezīmes. Piezīmes par to, ka šāda izbeigšana būtu pretrunā Savienības interesēm, netika saņemtas.

               (10)

               Tāpēc Komisija secina, ka antidempinga procedūra attiecībā uz konkrētu Baltkrievijas izcelsmes dzelzs vai tērauda bezšuvju cauruļvadu un cauruļu importu Savienībā būtu jāizbeidz,

         IR PIEŅĒMUSI ŠO LĒMUMU.
   1. pants
   Ar šo izbeidz antidempinga procedūru attiecībā uz tādu konkrētu Baltkrievijas izcelsmes dzelzs vai tērauda bezšuvju cauruļvadu un cauruļu, izņemot nerūsējošā tērauda bezšuvju cauruļvadus un caurules, importu, kurām ir apaļš šķērsgriezums un kuru ārējais diametrs nepārsniedz 406,4 mm, oglekļa ekvivalenta vērtība (OEV) nepārsniedz 0,86 saskaņā ar Starptautiskā Metināšanas institūta (IIW) formulu un ķīmisko analīzi (3), un kuras šobrīd klasificē ar KN kodiem ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 un ex 7304 59 93.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2012. gada 7. maijā

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV C 187, 28.6.2011., 22. lpp.

      (3)  OEV nosaka saskaņā ar tehnisko ziņojumu, 1967, IIW doc. IX-535-67, ko publicējis Starptautiskais Metināšanas institūts (IIW).


title: 2014/740/ES: Padomes Lēmums ( 2014. gada 9. oktobris ) par nostāju, kas Eiropas Savienības vārdā jāieņem ĀKK un ES Vēstnieku komitejā par pilnvarām, ko paredzēts piešķirt Uzņēmumu attīstības centra (UAC) valdei

text:
               29.10.2014

               LV

               Eiropas Savienības Oficiālais Vēstnesis

               L 308/93

         PADOMES LĒMUMS
   (2014. gada 9. oktobris)
   par nostāju, kas Eiropas Savienības vārdā jāieņem ĀKK un ES Vēstnieku komitejā par pilnvarām, ko paredzēts piešķirt Uzņēmumu attīstības centra (UAC) valdei

      (2014/740/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 209. panta 2. punktu saistībā ar 218. panta 9. punktu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (“ĀKK un ES partnerattiecību nolīgums”) (1),
   ņemot vērā Eiropas Komisijas priekšlikumu,
   tā kā:

               (1)

               Pusanā notikušajā 4. Augsta līmeņa forumā par palīdzības efektivitāti ĀKK un ES partnerattiecību nolīguma puses aicināja panākt tiešāku privātā sektora iesaisti, lai sekmētu inovāciju, radītu ienākumus un darbvietas, veicinātu MVU un uzņēmējdarbību, mobilizētu vietējos resursus un pilnveidotu inovatīvus finanšu mehānismus.

               (2)

               Ņemot vērā iepriekš minēto un starptautiskā konteksta pārmaiņas, jo īpaši to dalībnieku un struktūru ievērojamo skaitu, kas var efektīvi atbalstīt privāto sektoru, saistītās programmas jāīsteno tādām organizācijām, kuras ir apliecinājušas savu spēju izmaksu ziņā izdevīgā veidā piedāvāt kvalitatīvas ekspertu zināšanas.

               (3)

               ĀKK un ES Ministru padomes 39. sesijā, kas notika 19. un 20. jūnijā Nairobi, kopīgā deklarācijā panāca vienošanos pienācīgi slēgt Uzņēmumu attīstības centru (UAC) un grozīt ĀKK un ES partnerattiecību nolīguma III pielikumu, un šim nolūkam ĀKK un ES Vēstnieku komitejai piešķirt pilnvaras virzīt šo jautājumu nolūkā pieņemt vajadzīgos lēmumus.

               (4)

               Savienības nostājai ĀKK un ES Vēstnieku komitejā par UAC valdes pilnvarām tāpēc būtu jābūt balstītai uz pievienoto lēmuma projektu,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienībai jāieņem ĀKK un ES Vēstnieku komitejā par pilnvarām, ko piešķirt UAC valdei, tiek noteikta saskaņā ar šim lēmumam pievienotā ĀKK un ES Vēstnieku komitejas lēmuma projekta noteikumiem.
   2.   Savienības pārstāvji ĀKK un ES Vēstnieku komitejā par nebūtiskām izmaiņām Padomes lēmuma projektā var vienoties bez turpmāka Padomes lēmuma.
   2. pants
   Pēc ĀKK un ES Vēstnieku komitejas lēmuma pieņemšanas to publicē Eiropas Savienības Oficiālajā Vēstnesī.

      Šis lēmums stājas spēkā tā pieņemšanas dienā.
      Luksemburgā, 2014. gada 9. oktobrī

            Padomes vārdā –

            priekšsēdētājs

         A. ALFANO

      (1)  OV L 317, 15.12.2000., 3. lpp. Nolīgums grozīts ar Luksemburgā 2005. gada 25. jūnijā parakstīto nolīgumu (OV L 209, 11.8.2005., 27. lpp.) un Vagadugu 2010. gada 22. jūnijā parakstīto nolīgumu (OV L 287, 4.11.2010., 3. lpp.).

      PROJEKTS
      AKK UN ES VĒSTNIEKU KOMITEJAS LĒMUMS Nr. …/…
      (… gada …)
      par pilnvarām, ko paredzēts piešķirt Uzņēmumu attīstības centra (UAC) valdei
      ĀKK UN ES VĒSTNIEKU KOMITEJA,
      ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (“ĀKK un ES partnerattiecību nolīgums”) (1), un jo īpaši minētā nolīguma III pielikuma 2. pantu,
      tā kā:

                  (1)

                  ĀKK un ES partnerattiecību nolīguma III pielikuma 2. panta 6. punkta d) apakšpunktā ir noteikts, ka ĀKK un ES Vēstnieku komiteja uzrauga UAC kopējo stratēģiju un UAC valdes darbu.

                  (2)

                  Valde uzrauga UAC darbu (2. panta 7. punkta b) apakšpunkts), pieņem UAC programmu un UAC budžetu (2. panta 7. punkta c) apakšpunkts) un iesniedz ĀKK un ES Vēstnieku komitejai periodiskus ziņojumus un novērtējumus (2. panta 7. punkta d) apakšpunkts).

                  (3)

                  UAC statūtos un reglamentā, kas pieņemti ar ĀKK un EK Vēstnieku komitejas Lēmumu Nr. 8/2005 (“UAC statūti”) un UAC finanšu noteikumos, kas pieņemti ar ĀKK un EK Vēstnieku komitejas Lēmumu Nr. 5/2004 (“UAC finanšu noteikumi”), ir paredzēti drošības pasākumi attiecībā uz ĀKK un ES Vēstnieku komitejas sniegtu informāciju un tās īstenotu kontroli.

                  (4)

                  ĀKK un ES Ministru padome 39. sesijā, kas notika 19. un 20. jūnijā Nairobi, kopīgā deklarācijā panāca vienošanos pienācīgi slēgt UAC un grozīt ĀKK un ES partnerattiecību nolīguma III pielikumu un šim nolūkam nolēma ĀKK un ES Vēstnieku komitejai piešķirt pilnvaras šo jautājumu virzīt nolūkā pieņemt vajadzīgos lēmumus.

                  (5)

                  Minētajā kopīgajā deklarācijā ĀKK un ES Ministru padome izveidoja ĀKK un ES Kopīgo darba grupu (“KDG”), lai nodrošinātu, ka UAC tiek slēgts, ievērojot pēc iespējas labākus nosacījumus,

            IR PIEŅĒMUSI ŠO LĒMUMU.
      1. pants
      1.   Ievērojot šā lēmuma 2., 3. un 4. pantā ietvertos nosacījumus, ĀKK un ES Vēstnieku komiteja ar šo pilnvaro UAC valdi nekavējoties veikt visus vajadzīgos pasākumus, lai sagatavotu UAC slēgšanai.
      2.   UAC slēgšanā tiek ievērotas ĀKK un ES partnerattiecību nolīguma III pielikumā paredzētās UAC uzraudzības iestāžu kompetences un ĀKK un ES Ministru padomes 2014. gada 20. jūnija kopīgajā deklarācijā izklāstītie pasākumi.
      2. pants
      1.   UAC valde cik iespējams drīz, vēlākais līdz 2014. gada 23. decembrim, noslēdz līgumu ar administratoru, lai sagatavotu un īstenotu slēgšanas plānu, kā arī lai vadītu UAC slēgšanas procesā.
      2.   Slēgšanas plāns nodrošina, ka UAC tiek slēgts pienācīgi, ievērojot visu iesaistīto trešo personu tiesības un nodrošinot, ka pašreizējos privātā sektora atbalsta projektus pabeidz vai nu pats UAC vai uzņēmums, kuram var uzticēt to pārvaldību.
      3.   Slēgšanas plānā paredz, ka UAC likvidācija tiks pabeigta līdz 2016. gada 31. decembrim. Slēgšanas plānā ietver laiku, kas vajadzīgs, lai veiktu galīgos maksājumus, sagatavotu nobeiguma ziņojumus un veiktu finanšu un obligāto revīziju, lai UAC likvidētu līdz 2016. gada 31. decembrim.
      3. pants
      1.   Saskaņā ar procedūrām, kas noteiktas ĀKK un ES partnerības nolīgumā, UAC statūtos un UAC finanšu noteikumos, ĀKK un ES Vēstnieku komiteja saņem UAC valdes pieņemto slēgšanas plānu.
      2.   UAC valde ĀKK un ES Vēstnieku komitejai sniedz ceturkšņa ziņojumus par slēgšanas procesā gūto progresu.
      4. pants
      UAC valde apspriežas ar KDG par 2. panta 1. punktā minētā administratora pilnvaru projektu, kā arī par slēgšanas plāna un izpildes priekšlikuma projektu.

         Šis lēmums stājas spēkā tā pieņemšanas dienā.
         …,

               ĀKK un ES Vēstnieku komitejas vārdā –

               priekšsēdētājs

         (1)  OV L 317, 15.12.2000., 3. lpp. Nolīgums grozīts ar Luksemburgā 2005. gada 25. jūnijā parakstīto nolīgumu (OV L 209, 11.8.2005., 27. lpp.) un Vagadugu 2010. gada 22. jūnijā parakstīto nolīgumu (OV L 287, 4.11.2010., 3. lpp.).


title: 2009/220/EK: Eiropas Parlamenta Lēmums ( 2008. gada 22. aprīlis ) par Eiropas Pārtikas nekaitīguma iestādes kontu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/191

      EIROPAS PARLAMENTA LĒMUMS

   (2008. gada 22. aprīlis)
   par Eiropas Pārtikas nekaitīguma iestādes kontu slēgšanu attiecībā uz 2006. finanšu gadu
   (2009/220/EK)
   EIROPAS PARLAMENTS,
   ņemot vērā Eiropas Pārtikas nekaitīguma iestādes 2006. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Pārtikas nekaitīguma iestādes 2006. finanšu gada galīgajiem pārskatiem ar iestādes atbildēm (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (4), un it īpaši tās 44. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0120/2008),

               1.

               konstatē, ka Eiropas Pārtikas nekaitīguma iestādes galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Pārtikas nekaitīguma iestādes kontu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Eiropas Pārtikas nekaitīguma iestādes izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 35. lpp.

      (2)  OV C 309, 19.12.2007., 80. lpp.

      (3)  OV L 248, 16.9.2002., 1. lpp.

      (4)  OV L 31, 1.2.2002., 1. lpp.

      (5)  OV L 357, 31.12.2002., 72. lpp.